钦定古今图书集成/理学汇编/学行典/第199卷 > 陆尚质
## 钦定古今图书集成/理学汇编/学行典/第199卷 > 陆尚质

按《绍兴府志》：“陆尚质，世家山阴海滨之丈午村。其父
一中，以庠生教于乡塾。隆庆己巳秋八月七日，束书
渡海口，风涛拍天，舟东泻，将入洋，质从堤上号恸，跃
涛中，拟拉舟时，观者惶恐，谓父子且并鱼矣。俄而舟
忽逆涛上，若有纤者，一中遂济，质竟死涛中。乡人怜
之，求其尸不得，且谓质死水与曹娥亡异，而其父得”
生事尤奇，乃名其渡处曰“陆郎渡。”知县徐贞明上其
事，诏旌其门。